**TIETOSUOJASELOSTE (TYÖNTEKIJÖILLE)[[1]](#footnote-1)**

[Yrityksen nimi] (jäljempänä myös ”me “) kunnioittaa työntekijöidensä (myös työnhakijat) (jäljempänä ”sinä“) yksityisyyttä. [Yrityksen nimi] tietosuojaselosteessa selostetaan, miten käsittelemme luonnollisten henkilöiden ja myös sinun henkilötietojasi. Tietosuojakäytännössä esitellään sovellettavia suojaustoimenpiteitä ja periaatteita, joita noudatetaan sinun ja muiden henkilöiden henkilötietojen keräämisessä, käytössä, siirtämisessä, luovuttamisessa ja muussa käsittelyssä.

Perehdy tietosuojakäytäntömme intranetissä: [lisää viite, linkki] [kopio on lähetetty teille].

**Millaisia henkilötietoja käsittelemme?**

Käsittelemme esimerkiksi seuraavia henkilötietojasi: nimi, henkilötunnus, yhteystiedot kuten esimerkiksi puhelinnumero ja muut tarpeelliset tiedot, jos: a) sitä tarvitaan työsuhteeseen liittyen; b) sovellettavat lait sallivat tai edellyttävät kyseisten tietojen käsittelyä tai c) se on tarpeen liiketoimintaamme liittyvistä syistä.

**Miksi käsittelemme henkilötietoja?**

Käytämme henkilötietojasi useista eri syistä, joita selostetaan tietosuojakäytännössä, ja joita ovat muun muassa:

* Lainsäädäntöön perustuvat velvollisuudet, kuten esimerkiksi asiakirjojen säilytys ja raportointi, sopimukseen perustuvien ja/tai terveydenhuoltoon liittyvien velvoitteiden noudattaminen;
* Yleiset liiketoimintaan liittyvät tavoitteet, esimerkiksi palkkalaskentaan liittyvät toimet, työmatkojen järjestäminen ja/tai tuotteiden ja palvelujen täydentäminen;
* Viestinnän yksinkertaistamiseksi sinun ja yhteyshenkilöidesi kanssa kriisitilanteissa, ja työntekijöiden sekä muden henkilöiden terveyden ja turvallisuuden varmistamiseksi.

**Millaisin oikeusperustein käsittelemme tietoasi?**

Työsuhteeseen liittyvä henkilötietojen käsittely perustuu ensisijaisesti seuraaviin oikeusperusteisiin:

* Sopimuksen solmiminen tai jo solmitun sopimuksen noudattaminen
* Lakisääteisten velvollisuuksien noudattaminen (esim. työsopimuksen solmiminen ja sen säilyttäminen 10 vuotta)
* Oikeutettu etumme, eli yrityksen johtaminen ja yleisen liiketoiminnan harjoittaminen, rikkomusten ja petosten havaitseminen
* Muut laissa määritellyt perusteet.

Työsuhteissa tapahtuva henkilötietojen käsittely ei yleensä perustu työntekijän suostumukseen. Jos suostumusta kuitenkin tarvitaan, *kannattaa muistaa, että sinulla on oikeus peruuttaa antamasi suostumus milloin tahansa.*

Tietyissä poikkeustapauksissa oikeusperuste voi olla tarve suojella henkilötietojasi tai kenen tahansa toisen henkilön olennaisia etuja (esim. tietojesi luovuttaminen pelastushenkilöstölle onnettomuustilanteessa).

**Henkilötietojesi turvallisuus**

Olemme kohtuullisessa laajuudessa ottaneet käyttöön sopivat oikeudelliset, organisatoriset, fyysiset ja tekniset toimenpiteet henkilötietojen suojaamiseksi. Jos käytämme yrityksen ulkopuolisia palveluntarjoajia, solmimme tietojenkäsittelysopimukset näiden palveluntarjoajien kanssa, ja sopimukset velvoittavat palveluntarjoajan: a) ryhtymään tarvittaviin toimenpiteisiin henkilötietojen luottamuksellisuuden ja turvallisuuden varmistamiseksi ja ii) käsittelemään henkilötietoja vastaavien lakien mukaisesti.

**Henkilötietojen luovuttaminen ja siirtäminen**

Yrityksen työntekijät pääsevät työhön liittyviin henkilötietoihin, esimerkiksi nimi, toimi, puhelinnumero ja sähköpostiosoite. Työhön liittyvien yhteystietojen lisäksi muihin henkilötietoihin pääsevät ja niitä voivat käsitellä vain sellaiset henkilöt, jotka tarvitsevat näitä tietoja työtehtävissään (ns. tarveperuste). Tällaisia henkilöitä voivat olla esimies ja muut hänen määrittelemänsä henkilöt sekä [henkilöstö-, IT-, kirjanpito- ja rahoitus- ja sisäisen tarkastuksen] osaston työntekijät.

Voimme toisinaan luovuttaa henkilötietoja muille konserniyhtiöille ja osapuolille, esimerkiksi lainvalvontaviranomaisille ja sääntelyviranomaisille, ulkopuolisille konsulteille (esim. asianajajat, tilintarkastajat jne.) ja palveluntarjoajille (esim. palkkalaskenta, vakuutukset, henkilöstöpalvelut, tietojärjestelmien ja tietoteknisen tuen tarjoajat ja muut liiketoiminnan tukipalveluja tarjoavat osapuolet).

Voimme toisinaan jakaa tietojasi kolmansien osapuolten kanssa yrityskauppoihin liittyen esimerkiksi silloin, kun myymme yrityksemme tai sen osan toiselle yritykselle. Myös yrityksemme uudelleenjärjestelyihin, yhteisyritysten perustamiseen, sulautumiseen tai mulla tavoin tapahtuvaan omaisuuden tai osakkeiden uudelleen järjestämiseen liittyen.

Jos jaamme tietojasi yllä mainittujen osapuolten kanssa, takaamme tietojesi suojaamisen meidän ja kyseisen osapuolen solmimalla tietosuojasopimuksella.

[Emme säilytä emmekä siirrä henkilötietojasi Euroopan talousalueen ulkopuolelle tai sellaisiin maihin, joista ei ole tehty direktiivin 95/46/EY 25 artiklan 6 kohdan tai siihen liittyvän asetuksen (EU) 2016/679 45 artiklan 1 kohdan mukaista suojaustason riittävyyttä koskevaa päätöstä.]

**Oikeutesi**

Sinulla on tiettyjä henkilötietojesi käsittelyyn liittyviä oikeuksia, joita ovat muun muassa:

*Oikeus saada pääsy tietoihin* – sinulla on oikeus tietää, millaisia tietoja sinusta säilytetään ja miten niitä käsitellään.

*Oikeus oikaista virheelliset tiedot* – sinulla on oikeus vaatia virheellisten henkilötietojesi oikaisemista.

*Oikeus vaatia tietojen poistamista* – sinulla on tietyissä tapauksissa oikeus vaata henkilötietojesi poistamista (esim. jos emme enää tarvitse niitä, peruutat tietojesi käsittelyyn liittyen antamasi suostumuksen jne.

*Oikeus rajoittaa käsittelyä* – sinulla on tietyissä tapauksissa oikeus kieltää tai rajoittaa henkilötietojesi käsittelyä tietyksi ajaksi (esim. jos olet vastustanut tietojen käsittelyä).

*Oikeus vastustaa käsittelyä* – tietyissä olosuhteissa sinulla on oikeus vastustaa henkilötietojen käsittelyä, jos käsittely perustuu oikeutettuun etuumme tai yleiseen etuun.

*Automaattisten päätösten tekeminen (myös profilointi)* – jos sinulle on ilmoitettu, että teemme automaattiseen käsittelyyn perustuvia päätöksiä (myös profilointi), joilla on sinua koskevia oikeudellisia seurauksia tai muita huomattavia vaikutuksia, voit vaatia, että tällaisia päätöksiä ei tehdä yksinomaan automaattisen käsittelyn perusteella.

Huomaa, että työsuhteen ominaispiirteiden ja sovellettavien lakien mukaan kaikki nämä oikeudet eivät välttämättä koske tiettyjä henkilötietoja tai käsittelytapoja.

Jos haluat käyttää jotakin yllämainittua oikeutta, ota yhteys henkilöstöosastoomme saadaksesi lisäohjeita.

**Velvollisuutesi**

Sinun on varmistettava henkilötietojesi ajantasaisuus ilmoittamalla meille oleellisista henkilötiedoissasi tapahtuneista muutoksista.

Sinun on myös työntekijänä noudatettava kaikkia sovellettavia lakeja ja/tai yrityksen sisäisiä käytäntöjä, säännöksiä ja ohjeistuksia sekä huomioitava niiden muutokset suojataksesi henkilöiden henkilötiedot. Sinulla on oikeus päästä henkilötietoihin ja käyttää niitä vain työtehtäviisi liittyen ja vain tarpeellisessa laajuudessa.

Velvollisuutesi säilyttää muiden henkilöiden henkilötiedot luottamuksellisina jää voimaan myös työsuhteen päättymisen jälkeen.

**Ilmoitus**

Pyydämme allekirjoittamaan ja palauttamaan **liitteessä** olevan ilmoituksen, jossa vahvistat lukeneesi tietosuojakäytännön ja ehdot ja vahvistat ymmärtäneesi niihin liittyvät oikeutesi ja velvollisuutesi.

LIITE

**Tietosuojaan liittyvä ilmoitus**

Minä, [etu- ja sukunimi] vahvistan **lukeneeni ja ymmärtäneeni** tietosuojaselosteen henkilötietoja ja niiden käsittelyä koskevat ehdot. Olen myös **lukenut ja ymmärrän** yrityksen tietosuojakäytännön.

Ymmärrän sen, että, et yritys käsittelee henkilötietojani seuraavissa tapauksissa: a) se on tarpeen yrityksen liiketoiminnassa; b) sovellettavat lait sallivat tai edellyttävät käsittelyä tai c) käsittely on tarpeellista työsuhteeseen liittyen.

Ymmärrän myös sen, että olen velvollinen varmistamaan henkilötietojeni oikeellisuuden, ja minulla on oikeus:

* perehtyä henkilötietoihini, vaatia niiden oikaisemista, käsittelyn rajoittamista, henkilötietojen poistamista tietyissä tapauksissa ja vastustaa henkilötietojen käyttöä;
* pyytää tietoa siitä, millä perusteella henkilötietojani käsitellään ja/tai
* peruuttaa antamani suostumus oman harkintani mukaan, jos henkilötietojeni käsittely perustuu suostumukseen.

Sitoudun myös työsuhteen aikana käsittelemään muiden henkilöiden henkilötietoja yrityksen tietosuojakäytännön mukaisesti (mukaan lukien käytännön kaikki tulevat versiot).

Allekirjoitus: ............................................ Päiväys: ..........................................

1. Lisätietoja yritykselle: Yrityksen uusien työntekijöiden tietosuojaa koskevat kohdat voidaan lisätä työsopimukseen. [↑](#footnote-ref-1)